Diari Oficial de la Generalitat Valenciana


Sumari del DOGV 4219, del 02-04-2002 (2002/2929)

Informació pública del projecte d'urbanització de la unitat d'execució redelimitada del pla especial de protecció i reforma interior de Campanar, àmbit T-5 de València.
------------------------------------------------------------------------------------------------------------------------------------------------------------------------

### Dades del document

Número de DOGV
:   4219

Data del DOGV
:   02-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2929


Organisme emissor
:   Merco-Blanca, SA

Tipus de document
:   Anunci

Informació pública del projecte d'urbanització de la unitat d'execució redelimitada del pla especial de protecció i reforma interior de Campanar, àmbit T-5 de València. [2002/X2929]
  
La mercantil Merco-Blanca, SA, com a adjudicatària del programa de desenvolupament d'actuació integrada en sòl urbà de la unitat d'execució o redelimitada del pla especial de protecció i reforma interior de Campanar, àmbit T-5 del PGOU de València.
  
En compliment del que disposen els articles 46 i 53 de la Llei 6/94, de 14 de novembre, reguladora de l'Activitat Urbanística, i 136.2 i 139.1 del Reglament de Planejament de la Comunitat Valenciana, aprovat per Decret 201/86, de 15 de desembre, se sotmet a informació pública el projecte d'urbanització de la citada unitat d'execució redelimitada.
  
El projecte i tota la documentació complementària presentada davant l'Ajuntament han estat dipositats i protocol·lizats en acta per a la seua exposició pública al despatx de la notaria territorialment competent, que és la del senyor Antonio Soto Bisquert, plaça d'Alfons el Magnànim núm. 12, pis primer, i es troba a disposició del públic general i dels interessats des de la data de publicació d'aquesta informació, i pels terminis que estableix la LRAU, i s'hi tindrà accés en els horaris de despatx de la citada notaria.
  
Igualment, i als efectes pertinents, se n'ha dipositat a l'Ajuntament de València amb data 21 de desembre de 2001, un exemplar per a la seua pública exposició.
  
Així, se sotmet a informació pública de conformitat amb el que disposa l'article 48.1 i 48.3 de la LRAU, la citada alternativa tècnica de la unitat d'execució, per termini de 20 dies a comptar des de l'última publicació d'aquest anunci en els instruments on se n'efectua la publicació (diari Levante, BOP i DOGV).
  
En el període de pública exposició, qualsevol interessat podrà formular-hi al·legacions, així com obtenir còpies de l'acta de la documentació protocol·litzada, o sol·licitar que aquesta li siga exhibida en l'horari d'atenció al públic del despatx de notaria.
  
Igualment, les persones interessades podran consultar la documentació dipositada a l'Ajuntament de València, als mateixos efectes, que són els referits pels articles 46, 53 i 48 de la LRAU, informació que s'efectuarà al servei corresponent de l'Ajuntament esmentat, a l'avinguda d'Aragó núm. 47, pis 2n, en horari d'atenció al públic de dilluns a divendres, lloc aquest en què es rebran les al·legacions o alternatives que s'hi puguen efectuar.
  
El present anunci es publicarà igualment en el Butlletí Oficial de la Província per tal que servisca de notificació als propietaris desconeguts o a aquells l'adreça del quals no constara, o constara erròniament al registre cadastral, de conformitat i als efectes previstos en l'article 59.4 de la Llei 30/92, modificada per la Llei 4/99, i aquest tindrà la consideració d'edicte.
  
Als efectes legals pertinents.